364 
og har et Hul (y), til hvis Omkreds Fosterkjeden, navnligen dennes Rör, 
er fastvoxet. Röret er her, ved de meest uddannede Fostre, meget smalt, 
men i selve Hullet synes det at munde tragtformigen ud. 
Langt vanskeligere er det at bestemme, hvorledes Rörets modsatte 
Ende forholder sig, der af mig er bleven kaldt Stamröret. Denne Ende 
sidder nemlig overmaade dybt skjult; det er en af de meget faa Dele i 
Salpelegemet, der ikke kan sees uden efter at Skallen er skaaret op. 
For at faae den tilstrækkelig blottet til nærmere Undersøgelse, maatte jeg 
endog klippe Keglen for en stor Deel fra Brystkassen; Stamröret kom 
da tilsyne med en aaben fiirkantet Munding (Fig. 25, 26—z), hvis Om- 
kreds rigtignok var skarp og derfor heller ikke bar Spor af en Sönder- 
rivelse, men dog höist sandsynligviis havde siddet fast, navnligen enten 
paa Aandesækken eller den seråse Sæk. Er denne Formodning rigtig, 
saa har rimeligviis Röret her været aflukket, og et Spor maatte være at 
finde paa en af Moderdyrets Hinder, ventelig i Form af en Karm, hvortil 
Stamrörets fiirkantede aabne Munding kunde passe. Mindre sandsynligt 
forekommer det mig, at Röret skulde aabne sig frit i en af Moderdyrets 
store Huler, navnligen i Aandesækken, i hvilket Tilfælde denne Sæks 
Sliimhinde kunde antages at fortsætte sig i Rörets Sliimhinde og derfra 
i Sliimhinden af selve Fostrenes Aandesække. 
For at erfare, hvilken af disse Formodninger der er den rigtigste, 
gjelder det nöie at eftersee det Sted, hvorfra Stamröret lösner sig ved 
Keglens Afskærelse. Det maa da vise sig, om det virkelig sidder fast, 
og i dette Tilfælde om Stedet, hvortil det sidder, er aflukket, eller om det 
er aabent og förer ind i en af Moderdyrets Sække. Men ved Opklip- 
ningen af mine tre Exemplarer var jeg endnu ikke opmærksom paa dette 
Punct, og jeg maa derfor opsætte Afgjérelsen heraf, indtil et nyt Exemplar 
maatte komme i mine Hænder. 
For at udfinde Betydningen af Röret, er det vigtigt at have en 
rigtig Forestilling om dets Udviklingshistorie. I Henseende hertil er det 
